ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 180.30 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.80 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
9)؍مارچ 2022کے مطابق)
|
|
فراہم کی گئی خوراکیں
|
|
1,80,30,59,600
|
|
بچی ہوئی خوراکیں
|
|
15,80,54,336
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 180.30کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.80 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
رپورٹ نہیں طلب کی گئی تھی، جانچ کا آغاز کیا جا رہا ہے: سی بی ڈی ٹی
نئی دہلی، 26اپریل2020،براہ راست ٹیکسوں کے مرکزی بورڈ  نے آج کہا ہے کہ سوشل میڈیا پر کووڈ-19 کی صورتحال سے نمٹنے کے لئے چند آئی آر ایس افسران کی جانب سے موصولہ تجاویز کے سلسلےمیں ایک رپورٹ تذکرے میں ہے۔
واضح الفاظ میں وضاحت مطلوب ہے کہ سی بی ڈی ٹی نے آئی آر ایس ایسوسی ایشن یا ان افسران سے اس امر کی کوئی رپورٹ نہیں طلب کی تھی۔ افسران مذکور نے اپنے ذاتی نظریات اور خیالات نیز سرکاری معاملات میں تجاویز کو منظر عام پر لانے سے پہلے کوئی اجازت طلب نہیں کی تھی اور ان کا یہ عمل کنڈکٹ رولس کی خلاف ورزی کے مترادف ہے۔ اس معاملے میں ضروری جانچ شروع کی جا رہی ہے۔
دوبارہ دوہرایا جاتا ہے کہ منسوخ شدہ رپورٹ سے سی بی ڈی ٹی ؍ وزارت خزانہ کے سرکاری نظریات و خیالات کا ہر گز اظہار نہیں ہوتا۔
۔۔۔۔۔۔۔۔۔۔۔
U- 2067
(
وزارت دفاع
سمبیکس 23 میں شرکت کیلئے ہندوستانی بحری جہاز، آبدوز اور ایل آر ایم پی ہوائی جہاز سنگاپور پہنچ گئے
ہندوستانی بحریہ کے بحری جہاز رن وجے اور کاوارتی كے علاوہ آبدوز آئی این ایس سندھوکیسری 30 ویں سنگاپور انڈیا دو طرفہ بحری مشق  میں شرکت کے لیے سنگاپور پہنچے۔ہندوستانی بحریہ اور جمہوریہ سنگاپور بحریہ )آر ایس این) کے درمیان سالانہ دو طرفہ بحری مشق سمبیکس کو جو 1994 سے منعقد کی جا رہی ہے، سب سے طویل مسلسل بحری مشق ہونے کا اعزاز حاصل ہے۔
سمبیکس-2023 مشق دو مرحلوں میں منعقد کی جا رہی ہے - 21 سے 24 ستمبر 2023 تک سنگاپور میں گودی مرحلہ، اس کے بعد ایک سمندری مرحلہ۔ رن وجے، کاواراتی اور سندھوکیسری کے علاوہ، لانگ رینج میری ٹائم پیٹرول ایئر کرافٹ پی 8I بھی مشق میں حصہ لے رہا ہے۔
گودی مرحلہ وسیع پیمانے پر پیشہ ورانہ تعاملات، کراس ڈیک وزٹ، سبجیکٹ میٹر ایکسپرٹ ایکسچینجز اور اسپورٹس فکسچر پر مشتمل ہے جس کا مقصد دونوں بحری افواج کے درمیان باہمی افہام و تفہیم کو بڑھانا ہے۔
سمبیکس 23 کے سمندری مرحلے میں پیچیدہ اور جدید فضائی دفاعی مشقیں، گولہ باری، ٹیکٹیکل منویورز، اینٹی سب میرین مشقیں اور دیگر بحری آپریشن شامل ہوں گے۔ دونوں بحری افواج کے یونٹس میری ٹائم ڈومین میں مشترکہ طور پر ملٹی ڈسپلن آپریشنز کرنے کی اپنی صلاحیت کو مستحکم کرتے ہوئے اپنی جنگی صلاحیتوں کو نکھارنے کی کوشش کریں گی۔
وزیراعظم کا دفتر
وزیراعظم اور انڈونیشیا کے صدر کے مابین ٹیلی فون پر گفت وشنید
نئیدہلی 28اپریل 2020۔وزیر اعظم جناب نریندر مودی نے آج انڈونیشیا کے صد ر عالی جناب جوکے وڈوڈو سے ٹیلی فون پر گفت وشنید کی ۔
دونوں رہنماؤں نے خطے اور پوری دنیا میں کووڈ -19 کے پھیلاؤ کے سلسلے میں تبادلہ خیالات کئے ۔
انڈونیشیائی صدر نے انڈونیشیا کو فارماسیوٹیکل کی شکل میں حکومت ہند کی جانب سے فراہم کی گئی سہولت کی ستائش کی ۔ وزیراعظم نے انہیں یقین دلایا کہ طبی مصنوعات ، یا دونوں ممالک کے مابین دیگر تجارتی اشیا کی فراہمی کے سلسلے میں بھارت کسی بھی طرح کی روکاوٹ نہ آنے دینے کے لئے اپنی جانب سے پوری کوشش کرے گا۔
رہنماؤں نے ایک دوسرے کے ملک میں موجود اپنے شہریوںسے متعلق مسائل پر بھی بات چیت کی اور اس امر پر اتفاق کیا کہ اس سلسلے میں تمام تر ممکنہ سہولتوں کی فراہمی کے لئے ان کی ٹیمیں رابطے میں رہیں گی۔
وزیر اعظم نے زور دے کر اس حقیقت کو اجاگر کیا کہ انڈونیشیا بھارت کی وسیع ہمسائیگی میں واقع ایک اہم بحری شراکتدار ہے اور باہمی تعلقا ت کی قوت دونوں ممالک کو وبائی مرض سے نمٹنے میں مدد دے گی۔
انہوں نے عالی جناب صدر وڈوڈو اور انڈونیشیا کے دوست عوام کو رمضان کے مقدس مہینے کی مبارکباد بھی پیش کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
28-04-2020
U-2102
(
وزارت خزانہ
مالی برس 2022-23 کے لیے 10 مارچ 2023 تک کی گئی براہِ راست ٹیکس وصولی
مالی برس 2022-23 کے لیے مجموعی براہِ راست ٹیکس وصولی 16.68 لاکھ کروڑ روپئے کے بقدر ؛ سال بہ سال بنیاد پر 22.58 فیصد کا اضافہ
خالص وصولی 13.73 لاکھ کروڑ روپئے کےبقدر؛ سال بہ سال بنیاد پر 16.78 فیصد کا اضافہ
2.95 لاکھ کروڑ روپئے کے بقدر ریفنڈس جاری کیے گئے؛ سال بہ سال بنیاد پر 59.44 فیصد کا اضافہ
10 مارچ 2023 تک براہِ راست ٹیکس وصولی سے متعلق عارضی اعدادو شمار میں مضبوط نمو برقرار ہے۔ 10 مارچ 2023 تک براہِ راست ٹیکس وصولی سے 16.68 لاکھ کروڑ روپئے کے بقدر مجموعی کلکشن ظاہر ہوتا ہے جو کہ گذشتہ برس کی اسی مدت کے لیے مجموعی کلکشن سے 22.58 فیصد زائد ہے۔ براہِ راست ٹیکس وصولی، خالص ریفنڈس، 13.73 لاکھ کروڑ روپئے کے بقدر ہے جو کہ گذشتہ برس کی اسی مدت کے لیے خالص وصولی کے مقابلے میں 16.78 فیصد زائد ہے۔ یہ وصولی مجموعی بجٹی تخمینے کے 96.67 فیصد اور مالی برس 2022-23 کے لیے براہِ راست ٹیکس کے مجموعی نظرثانی شدہ تخمینوں کے 83.19 فیصد کے بقدر ہے۔
جہاں تک مجموعی آمدنی وصولی میں کارپوریٹ آمدنی ٹیکس  اور ذاتی آمدنی ٹیکس  کی شرح نمو کی بات ہے تو، سی آئی ٹی کی شرح نمو 18.08 فیصد کے بقدر ہے جبکہ پی آئی ٹی  کی شرح نمو 27.57 فیصد کے بقدر ہے۔ ریفنڈس کی تطبیق کے بعد، سی آئی ٹی وصولی میں خالص نمو 13.62 فیصد کے بقدر پی آئی ٹی وصولی میں خالص نمو 20.73 فیصد /20.06 فیصد  کے بقدر ہے۔
2.95 لاکھ کروڑ روپئے کے بقدر کے ریفنڈس یکم اپریل 2022 سے 10 مارچ 2023 تک جاری کیے جا چکے ہیں، جو کہ گذشتہ برس کی اسی مدت کے دوران جاری کیے گئے ریفنڈس کےمقابلے میں 59.44 فیصد زائد ہیں۔
سماجی انصاف اور تفویض اختیارات کی وزارت
مقابلہ جاتی امتحانات کے لیے ایس سی/ایس ٹی طلباء کو امداد
وزیر مملکت برائے سماجی انصاف اور تفویض اختیار، جناب اے نارائن سوامی نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
مالی اعتبار سے کمزور درج فہرست ذات اور او بی سی سے تعلق رکھنے والے طلباء کو مقابلہ جاتی امتحانات کی تیاری کرانے کے سلسلے میں کوچنگ کی سہولت مہیا کرانے کے لیے ’ایس سی اور او بی سی طلباء کے لیے سینٹرل سیکٹر کی اسکیم، مفت کوچنگ اسکیم ‘ نافذ کی جا رہی ہے۔ درج فہرست قبیلہ  کے طلباء کے لیے ایسی کوئی مخصوص اسکیم نہیں ہے۔ تاہم، ایس ٹی کی فلاح کی خاطر صحت اور تعلیمی پروجیکٹ چلانے کے لیے این جی اوز کو مالی امداد فراہم کی جاتی ہیں۔
طلباء کو منتخب کرنے کی کارروائی مرکزی پورٹل کا استعمال کرکے کی جاتی ہے اور استفادہ کرنے والے طلباء کو ڈی بی ٹی کے ذریعے براہ راست رقم جاری کی جاتی ہے۔ گزشتہ پانچ سالوں کے دوران  کل 7250 مستفیدین کو کوچنگ کی سہولت فراہم کی گئی، جن میں سے 1592 طلباء متعدد عہدوں یا اداروں کے امتحانات پاس کرنے میں کامیاب رہے۔
وزیراعظم کا دفتر
وزیر اعظم نے ٹیکہ کاری مہم میں شامل تمام لوگوں کی ستائش کی
نئی دہلی۔ 09 اکتوبر وزیر اعظم جناب نریندر مودی نے دنیا کی سب سے بڑی ٹیکہ کاری مہم میں شامل ہر شراکت داری کی ستائش کی ہے۔
مرکزی وزیر صحت و خاندانی بہبود ڈاکٹر من سکھ منڈاویا کےایک ٹویٹ کا حوالہ دیتے ہوئے وزیر اعظم نے اپنے ٹویٹ میں کہا:
"یہ ہمارے ساتھی شہریوں کی ٹیکہ کاری کو یقینی بنانے کی سمت میں ہر ایک شراکت دار کے ذریعہ کی گئی خاص کوششوں کی صرف ایک مثال ہے۔
ہندوستان کی ٹیکہ کاری مہم کو کامیاب بنانے والے ہر فرد کو خراج تحسین۔ "
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-9906
(
سماجی انصاف اور تفویض اختیارات کی وزارت
معذور افراد کو بااختیار بنانے کے محکمے کے سکریٹری نے فٹ کیئر یونٹ کا افتتاح کیا
پروسٹیٹکس اینڈ آرتھوٹکس کا محکمہ ، پی ڈی یو این آئی پی پی ڈی ، نئی دہلی کو یہ بتاتے ہوئے خوشی ہو رہی ہے کہ معذوروں کو بااختیار بنانے کے محکمے کے سکریٹری،ایم ایس جے ای نے ڈی ای پی ڈبلیو ڈی کےجوائنٹ سکریٹری راجیو شرما ، ایم ایس جے ای ، ڈاکٹر جتیندر شرما، پی ڈی یو این آئی پی پی ڈی کے ڈائریکٹر، ڈاکٹر للت نارائن، ڈپٹی ڈائریکٹر ،پروسٹیٹکس اینڈ آرتھوٹکس محکمے کے سربراہ جی پانڈیان اور پی اینڈ اومحکمے کی ٹیم کی باوقار موجودگی میں فٹ کیئر یونٹ کا افتتاح کیا ۔
ڈی ای پی ڈبلیو ڈی کے سکریٹری، ڈی ای پی ڈبلیو ڈی کے جوائنٹ سکریٹری، حکومت ہند اور دیگر معززین کو مرض کی تشخیص، فیبریکیشن  کا عمل اور مختلف خرابیوں کی درستگی اور حسب ضرورت انسولز سمیت فٹ کیئر یونٹ ، آلات اور سازوسامان کے ساتھ اس کے انتظام کے بارے میں باری باری جانکاری دی گئی۔
پروسٹیٹکس اینڈ آرتھوٹکس کے محکمے ، پی ڈی یو این آئی پی پی ڈی نے سکریٹری کی موجودگی میں فیبریکیشن کے عمل کو مرحلہ وار دکھاتے ہوئے خاص طور سے انسولز کا ایک جوڑا تیار کیا۔
یہ یونٹ پیروں کی دیکھ بھال کا سب سے جدید نظام ہے، خاص طور پر ان ذیابیطس مریضوں کے پاؤں کے لیے یہ جوڑا تیار کیا گیا ہے، جن کے پیر زخمی ہونے کے بعد جلدی صحت یاب نہیں ہوتے۔ پی ڈی یو این آئی پی پی ڈی یہ بتاتے ہوئے فخر محسوس کر رہا ہے کہ یہ واحد قومی ادارہ ہے، جس کے پاس بھارت میں فٹ کیئر یونٹ الٹرا موڈیم ہے۔
صحت اور خاندانی بہبود کی وزارت
کووڈ -19 ویکسی نیشن کی تازہ صورتحال
ملک بھر میں ویکسین لینے والے ہیلتھ کیئر ورکرز کے مجموعی تعداد 9.99لاکھ سے زیادہ
ویکسی نیشن مہم کے چھٹے دن شام چھ بجے تک ویکسین لینے والے مستحقین کی تعداد 1,92,581ہوچکی ہے
ملک گیر سطح پر کووڈ-19 ویکسی نیشن پروگرام چھٹے دن بھی کامیابی کے ساتھ منعقد کیا گیا۔
عارضی رپورٹ کے مطابق 18,159سیشنز کے ذریعےکووڈ-19کی ویکسین لگوانے والے ہیلتھ کیئر ورکرز کی مجموعی تعداد 9,99,065 پہنچ گئی ہے۔
آج شام چھ بجے تک 4,041سیشنز منعقد کئے گئے
آج کووڈ-19 کی ملک گیر ویکسی نیشن کے چھٹے دن شام چھ بجے تک 1,92,581مستحقین نے ویکسین لگوائیں۔
|
|
نمبر شمار
|
|
ریاست؍مرکز کے زیر انتظام علاقے
|
|
ویکسین لگوانے والے مستحقین
|
|
1
|
|
انڈمان اینڈ نکوبار
|
|
388
|
|
2
|
|
آندھرا پردیش
|
|
15,507
|
|
3
|
|
اروناچل پردیش
|
|
1,518
|
|
4
|
|
آسام
|
|
2,921
|
|
5
|
|
بہار
|
|
15,798
|
|
6
|
|
چنڈی گڑھ
|
|
284
|
|
7
|
|
چھتیس گڑھ
|
|
5,788
|
|
8
|
|
دادر اینڈ نگر حویلی
|
|
59
|
|
9
|
|
دہلی
|
|
5,128
|
|
10
|
|
گجرات
|
|
12,212
|
|
11
|
|
ہریانہ
|
|
15,491
|
|
12
|
|
ہماچل پردیش
|
|
695
|
|
13
|
|
جموں و کشمیر
|
|
2,408
|
|
14
|
|
کرناٹک
|
|
16,103
|
|
15
|
|
کیرالہ
|
|
10,266
|
|
16
|
|
مدھیہ پردیش
|
|
7,117
|
|
17
|
|
میگھالیہ
|
|
420
|
|
18
|
|
میزورم
|
|
1,029
|
|
19
|
|
ناگالینڈ
|
|
199
|
|
20
|
|
اُڈیشہ
|
|
26,558
|
|
21
|
|
پنجاب
|
|
4,832
|
|
22
|
|
سکم
|
|
194
|
|
23
|
|
تمل ناڈو
|
|
6,497
|
|
24
|
|
تلنگانہ
|
|
26,441
|
|
25
|
|
تریپورہ
|
|
5,538
|
|
26
|
|
اترا کھنڈ
|
|
2,003
|
|
27
|
|
مغربی بنگال
|
|
7,187
|
|
میزان
|
|
1,92,581
ویکسی نیشن مہم کے چھٹے دن شام چھ بجے تک 187 اے ای ایف آئی درج کئے گئے۔
|
|
اے ای ایف آئی
|
|
نئے معاملے کی تعداد
|
|
صورتحال
|
|
ہاسپٹلائزیشن
|
|
1
|
|
16 جنوری 2021ء کو ویکسین لگائی گئی۔ 20 جنوری 2021ء کو انٹراکرینئل ہیمریج راجستھان کے شہر اُدے پور کے گیتانجلی میڈیکل کالج اور اسپتال میں داخل کرایا گیا
ویکسی نیشن سے تعلق نہیں
|
|
موت
|
|
0
|
|
کوئی موت نہیں
نائب صدر جمہوریہ ہند کا سکریٹریٹ
اختراعات کا رواج ، مختلف النوع مصنوعات اور ٹیکسٹائل صنعت کے لئے نئی مارکیٹ تلاش کی جائیں : نائب صدر جمہوریہ
پرانی تکنالوجی کو ترک کیا جائے اور عالمی مقابلہ آرائی سے ہم آہنگ جدید مشینری استعمال کی جائے
نئی دلّی ، 07 جنوری ؍نائب صدر جمہوریہ ہند جناب ایم وینکیا نائیڈو نے گزشتہ روز ’’ ایکمپلشمنٹ اینڈ وے فارورڈ فار ٹیکسٹائل سیکٹر ’’ نامی تقریب سے خطاب کرتے ہوئے ٹیکسٹائل صنعت سے اختراعات کو رواج دینے ،مختلف النوع مصنوعات کی تیاری اور عالمی مارکیٹ میں بھارتی ٹیکسٹائل مصنوعات کی برآمدات کے لئے نئے بازار تلاش کئے جانے کی ضرورت پر زور دیا ۔ ٹیکسٹائل کی مرکزی وزیر محترمہ اسمرتی ایرانی ، ٹیکسٹائل کے وزیر مملکت جناب اجے ٹمٹا اور دیگر شخصیات بھی اس موقع پر موجود تھیں ۔
نائب صدر جمہوریہ نے کہا کہ انہیں بھارتی ٹیکسٹائل صنعت کی اس تقریب میں شرکت کر کے انتہائی مسرت ہو رہی ہے جو کہ بھارت کی اقتصادیات میں ایک اہم رول ادا کر رہی ہے ۔
انہوں نے کہا کہ ٹیکسٹائل کا شعبہ اقتصادی تعاون اور روزگار کی فراہمی کے معاملے میں زراعت کے بعد دوسرا سب سے بڑا شعبہ ہے ۔ اس شعبے میں فی الحال دس کروڑ سے زائد افراد بالواسطہ یا بلا واسطہ روزگار سے وابستہ ہیں ۔ ملبوسات کے شعبے میں خواتین کا فیصد کل افرادی قوت کے 70 فیصد کے برابر ہیں ۔
ٹیکسٹائل کے شعبے میں مسلسل ترقی و فروغ اور عالمی مقابلہ آرائی کے باعث بھارت کی اقتصادیات نئی بلندیوں تک پہنچ سکتی ہے ۔ تاہم اس شعبے کو سپلائی کی چین اور اندرونی طریقہ کار کو بہتر بنانے کی ضرورت ہے ، تحقیقات اور ڈیولپمنٹ پر توجہ مرکوز کرنے کی ضرورت ہے اور لاگت میں اصلاح وغیرہ کی ضرورت ہے ۔
انہوں نے کہا کہ عالمی مارکیٹ میں بھارتی بر آمدات کا حصہ بڑھانے کے لئے ٹیکسٹائل کے شعبے کو اپنی کوالٹی کو بہتر بنانا ہوگا ۔ صنعت کے لئے اپنی پرانی گھسی پٹی تکنالوجی کو رد کر کے عالمی مقابلہ آرائی سے ہم کنار جدید مشینری کو اپنانے کے لئے یہ بہترین وقت ہے ۔
انہوں نے خیال ظاہر کیا کہ بھارت کی برآمدات کی کار کردگی مختلف وجوہات کے باعث توقعات پر پوری نہیں اتر سکی ہے ۔ حسب معمول کاروبار کے بجائے صنعت کو مواقع کا بھر پور استفادہ کر کے بھارتی برآمدات کو موجودہ برآمدات میں پانچ فیصد اضافہ کر کے اسے ڈبل ڈیجٹ میں کیا جا سکتا ہے ۔خام مال کی دستیابی ، کم لاگت اور ہنر مند افرادی قوت کے باعث بھارتی ٹیکسٹائل مصنوعات 2021 تک 223 بلین امریکی ڈالر تک پہنچ جانے کی توقع ہے ۔
نائب صدر جمہوریہ نے کہا کہ حکومت نے ٹیکسٹائل صنعت کے فروغ کے لئے مختلف اقدامات کئے ہیں جن میں صد فیصد براہ راست غیر ملکی سرمایہ کاری اور تکنالوجی اپ گریڈیشن فنڈ اسکیم کا مقصد ٹیکسٹائل صنعت کی تیز رفتار ترقی ہے ۔ انہوں نے کہا کہ صنعت کو اختراعات اور عالمی مقابلہ جاتی مارکیٹ میں بھارتی ٹیکسٹائل کی حصہ داری بڑھانے پر توجہ مرکوز کرنی چاہئیے ۔ اگر ہمیں عالمی منظر نامے پر اپنے نقش قدم جمانے ہیں تو ہمیں اختراعات اور خصوصی مصنوعات پر زور دینا ہو گا ۔
نائب صدر جمہوریہ نے کہا کہ بھارت نے حال ہی میں ایک بڑی کامیابی حاصل کرتے ہوئے گزشتہ دو برسوں کے دوران ’’ ایز آف ڈوئنگ بزنس ‘‘ کے فارمولے پر عمل پیرا ہوتے ہوئے پچاس رینک سے زائد کی چھلانگ لگائی ہے اور دنیا میں چھٹی سب سے بڑی اقتصادیات کا درجہ حاصل کیا ہے ۔ایز آف ڈوئنگ بزنس میں بہتر رینک کی بدولت توقع ہے کہ بزنس میں اضافہ ہوگا اور بھارت میں براہ راست غیر ملکی سرمایہ کاری بڑھے گی ۔
۔ ۔ ۔ ۔ ۔ ۔
U . 135
الیکٹرانکس اور اطلاعات تکنالوجی کی وزارت
سی ایس سی اکیڈمی اور این آئی ای ایل آئی ٹی نے بھارت میں ڈیجیٹل خواندگی اور ہنر مندی کی ترقی کو بڑھانے کے لیے مفاہمت نامے پر دستخط کیے
کامن سروس سینٹر ای گورننس سروسز انڈیا لمیٹڈ کے ماتحت ادارے سی ایس سی اکیڈمی اور نیشنل انسٹی ٹیوٹ آف الیکٹرانکس اینڈ انفارمیشن ٹیکنالوجی  نے بھارت میں ڈیجیٹل خواندگی اور ہنر مندی کی ترقی کو بڑھانے کے لیے مفاہمت نامے  پر دستخط کیے ہیں۔
بھارت میں ڈیجیٹل خواندگی اور ہنر مندی کی ترقی کو فروغ دینے کے لیے سی ایس سی اکیڈمی اور این آئی ای ایل آئی ٹی کے درمیان مفاہمت نامہ
اس مفاہمت نامے کا مقصد دونوں تنظیموں کے درمیان طویل مدتی شراکت داری قائم کرنا ہے تاکہ مشترکہ طور پر ڈیجیٹل خواندگی کو فروغ دینے اور بھارت کے نوجوانوں کے لیے روزگار کے مواقع پیدا کرنے والے اقدامات کو فروغ دیا جاسکے۔ ایم او یو کے تحت سی ایس سی اکیڈمی اور این آئی ای ایل آئی ٹی ٹیکنالوجی کے مختلف شعبوں جیسے اسکل ڈیولپمنٹ، ورچوئل اکیڈمی، ایکریڈیٹیشن اینڈ فیسیلیٹیشن سینٹر، فیکلٹی ڈیولپمنٹ پروگرام، ڈیجیٹل اینڈ فنانشل انکلوژن، انٹرپرینیورشپ ڈیولپمنٹ، مواد اور سرٹیفکیٹس اور باہمی شراکت داروں اور این جی اوز کو معاونت کی فراہمی جیسے تربیتی پروگراموں کی تیاری اور ان پر عمل درآمد کے لیے مل کر کام کریں گے۔
این آئی ای ایل آئی ٹی کے ڈائرکٹر جنرل ڈاکٹر مدن موہن ترپاٹھی نے اس تعاون کے بارے میں بات کرتے ہوئے کہا کہ سی ایس سی اکیڈمی کے ساتھ مفاہمت نامہ بھارت میں ڈیجیٹل طور پر خواندہ معاشرے کی تشکیل کے ہمارے مشن کو حاصل کرنے کی سمت میں ایک اہم قدم ہے۔ یہ شراکت داری ہمیں وسیع تر سامعین تک پہنچنے کا موقع فراہم کرے گی اور انھیں نئی مہارتیں حاصل کرنے میں مدد دے گی جو 21 ویں صدی کے لیے ضروری ہیں۔
شراکت داری پر تبصرہ کرتے ہوئے سی ایس سی ایس پی وی کے ایم ڈی اور سی ای او جناب سنجے کمار راکیش نے کہا کہ ’’ ہمیں بھارت میں ڈیجیٹل خواندگی اور ہنر مندی کی ترقی کو فروغ دینے کے لیے انفارمیشن ٹکنالوجی کے شعبے میں ایک اہم انسٹی ٹیوٹ این آئی ای ایل آئی ٹی کے ساتھ تعاون کرنے پر مسرت ہورہی ہے۔ اس شراکت داری کے ذریعے ہمارا مقصد ایک ہنرمند افرادی قوت تیار کرنا ہے جو ملک میں ڈیجیٹل معیشت کی ترقی میں اپنا حصہ ڈال سکے۔‘‘
مفاہمت نامے پر دستخط کی تقریب میں ڈائریکٹر جنرل ڈاکٹر مدن موہن ترپاٹھی، رجسٹرار جناب رام پرکاش پانڈے، این آئی ای ایل آئی ٹی کے سائنسدان للت ڈابی کی ایڈیشنل ڈائریکٹر شیتل چوپڑا اور سی ایس سی ایس پی وی کے ایم ڈی اور سی ای او جناب سنجے کمار راکیش، سی ایس سی اکیڈمی کے سی ای او ڈاکٹر رشی کیش پٹنکر، ڈاکٹر ترپتی جین، اسسٹنٹ منیجر سی ایس سی ایس پی وی سمیت دونوں اداروں کے سینئر عہدیداروں نے شرکت کی۔
سی ایس سی اکیڈمی کے بارے میں:
سی ایس سی اکیڈمی کامن سروس سینٹر  کا ماتحت ادارہ ہے اور بھارت کے دیہی نوجوانوں کو ڈیجیٹل خواندگی اور ہنر مندی کی ترقی کی تربیت فراہم کرتا ہے۔ اس ادارے کا مقصد ملک میں ڈیجیٹل تقسیم کو ختم کرنا اور دیہی آبادی کے لیے روزگار کے مواقع پیدا کرنا ہے۔
این آئی ای ایل آئی ٹی  انفارمیشن ٹکنالوجی کے میدان میں ایک اہم ادارہ ہے اور بھارت سرکار کی الیکٹرانکس اور انفارمیشن ٹکنالوجی کی وزارت سے وابستہ ہے۔ یہ ادارہ ٹکنالوجی کے مختلف شعبوں میں تربیت اور سرٹیفکیشن پروگرام فراہم کرتی ہے اور اس کا مقصد بھارت میں ڈیجیٹل طور پر خواندہ معاشرہ تشکیل دینا ہے۔
وزارت خزانہ
ترمیم شدہ تخمینہ 2021-22 میں ‘پونجی کی سرمایہ کاری کے لیے ریاستوں کو مالی امداد کی اسکیم’ کے لیے 15000 کروڑ روپے کی اخراجاتی رقم
سال 2022-23 میں مجموعی سرمایہ کاری میں ریاستوں کی مدد کرنے کے لیے ایک لاکھ کروڑ روپے مختص کیے گئے
ریاستوں کو جی ایس ڈی پی کے 4 فیصد تک کے مالیاتی خسارہ کی اجازت
مالیات اور کارپوریٹ امور کی مرکزی وزیر محترمہ نرملاسیتارمن نے آج پارلیمنٹ میں مرکزی بجٹ 2022-23 پیش کرتے ہوئے کہا کہ ‘پونجی کی سرمایہ کاری کے لیے ریاستوں کو مالی امداد کی اسکیم’ کے لیے بجٹ کے تخمینہ 2021-22 میں مقررہ 10000 کروڑ روپے کی اخراجاتی رقم میں ترمیم کو تخمینہ 2021-22 میں بڑھا کر 15000 کروڑ روپے کردیا گیا ہے۔
وزیرخزانہ نے کہا کہ سال 2022-23 کےلیے اقتصادیات میں تمام سرمایہ کاریوں کی حوصلہ افزائی کے لیے ریاستوں کی مدد کرنے کی خاطرایک لاکھ کروڑ روپے کی تجویز پیش کی گئی ہے۔ یہ 50 سالہ سود سے آزاد قرض ریاستوں کو دیے جانے والے عام قرض کے علاوہ ہے۔ اس قسم کی تقسیم کا استعمال پی ایم گتی شکتی سے جڑی سرمایہ کاریوں او ر ریاستوں کی دیگر پیداوار سے متعلق پونجی کی سرمایہ کاری میں کیا جائے گا۔ اس میں درج ذیل سے متعلق اجزا بھی شامل ہوں گے:
- پردھان منتری گرام سڑک یوجنا کی ترجیحات والے حصوں کے لیے تکمیلی فنڈنگ، جس میں ریاستوں کے حصے کے لیے امداد بھی شامل ہے،
- اقتصادیات کا ڈیجیٹائزیشن، جس میں ڈیجیٹل ادائیگی اور او ایف سی نیٹ ورک کو پورا کیے جانے کی بات بھی شامل ہے، اور
- عمارت سے متعلق ذیلی قوانین، ٹاؤن پلاننگ اسکیم ، ٹرانزٹ کی جانب مائل ترقی اور اگلے منتقل ترقیاتی حقوق شامل ہیں۔
وزیرخزانہ نے یہ بھی اعلان کیا کہ سال 2022-23 میں پندرہویں مالیاتی کمیشن کی سفارشات کے مطابق ریاستوں کو جی ایس ڈی پی کے 4 فیصد تک کے مالیاتی خسارہ کی اجازت ہوگی، جس میں سے 0.5 فیصد بجلی کے شعبے میں اصلاح سے متعلق ہوں گے۔ اس کے لیے شرطوں کو پہلے ہی 2021-22 میں بتادیا گیا ہے۔
انہوں نے کہا کہ مرکزی حکومت پیداواری جائیدادوں کی تخلیق کرنے اور منافع بخش روزگار پیدا کرنے کے بارے میں ان کی پونجی کی سرمایہ کاری میں اضافے کی خاطر ریاستوں کے ہاتھ مضبوط کرنے کے لیے پابند عہد ہے۔
وزارت خزانہ
مالیاتی خدمات کے محکمے  نے سرکاری سیکٹر کے بینکوں کے سربراہوں کے ساتھ جائزہ میٹنگ کی
ڈاکٹر وویک جوشی، سکریٹری، محکمہ مالیاتی خدمات ، وزارت خزانہ نے آج یہاں سرکاری سیکٹر کے بینکوں  اور مالیاتی اداروں کے سربراہان کی ایک روزہ جائزہ میٹنگ کی صدارت کی۔
میٹنگ کے دوران پردھان منتری جن دھن یوجنا ، پردھان منتری جیون جیوتی بیمہ یوجنا ، پردھان منتری سرکشا بیمہ یوجنا ، اٹل پنشن یوجنا ، پردھان منتری مدرا اور وزیراعظم کی خوانچہ فروشوں کے لئے آتم نربھر ندھی  اور زرعی قرضہ وغیرہ سمیت مختلف سماجی سکیورٹی  اسکیموں کی پیشرفت کا جائزہ لیا گیا۔
مالی شمولیت کو فروغ دینے والی سماجی تحفظ کی اسکیموں کے تحت پیش رفت کا جائزہ لینے کے علاوہ سرکاری سیکٹر کے بینکوں  کو مالی سال 23-2022 کے لیے اسکیموں کے تحت ان کے لیے مختص کردہ اہداف حاصل کرنے کی تلقین کی گئی۔ اس بات پر بھی تبادلہ خیال کیا گیا کہ بینکوں کو مالیاتی خواندگی کیمپس کا انعقاد کرنا چاہیے تاکہ مالیاتی شمولیت کی مختلف اسکیموں بشمول مائیکرو انشورنس اسکیموں، یو پی آئی لائٹ سمیت ڈیجیٹل مالیاتی لین دین کے بارے میں بیداری کو مزید فروغ دیا جاسکے۔
اس بات کو سراہا گیا کہ گزشتہ 7-8 برس میں بینکنگ خدمات تک آسانی سے رسائی کو تقویت ملی ہے اور اب سماج کے ہر ایک فرد تک بینکنگ خدمات کی رسائی کے بعد بینکوں کو صارفین کے تجربے کو مزید بہتر بنانے اور بینکاری تعلقات کو خوشگوار بنانے کے لیے ہر ممکن کوششیں کرنے کی ضرورت ہے۔ انڈین بینکس ایسوسی ایشن  سے پہلے ہی درخواست کی گئی ہے کہ وہ تمام درج شدہ تجارتی بینکوں کے لیے کنزیومر سروس ریٹنگ کو تیز کرے تاکہ صارفین کی توقعات کا اندازہ لگایا جا سکے اور بینکوں کو اس قابل بنایا جاسکے کہ وہ صارفین کے ہر طبقے کے لئے خدمات کی فراہمی کے اپنے معیار کو بلند کر سکیں۔
داخل کرنے، ریزولوشن، نیشنل کمپنی لاء ٹرائبیونل  کی منظوری اور لیکویڈیشن سے متعلق عمل میں تاخیر کو کم کرنے کے سلسلے میں دیوالیہ اور دیوالیہ پن سے متعلق ضابطہ  میں تجویز کردہ ترامیم پر بھی کارپوریٹ امور کی وزارت اور بھارت کے دیوالیہ اور دیوالیہ پن سے متعلق بورڈ  عہدیداروں کی موجودگی میں تبادلہ خیال کیا گیا۔
سرکاری سیکٹر کے بینکوں سے بھی درخواست کی گئی ہے کہ وہ پی ایم کسان ڈیٹا بیس کی مدد لیں جس کا مقصد ملک کے تمام کسانوں کو کسان کریڈٹ کارڈ  کی سہولت فراہم کرنا ہے۔ ایگریکلچر انفراسٹرکچر فنڈ  اسکیم کی پیشرفت کا بھی جائزہ لیا گیا۔ زراعت اور کسانوں کی بہبود کے محکمے کے افسران بھی زرعی قرض سے متعلق جائزہ میں موجود تھے۔
شفافیت کو بہتر بنانے کے لیے کے سی سی حاصل کرنے کے عمل کی ڈیجیٹلائزیشن میں پیش رفت پر بھی تبادلہ خیال کیا گیا۔پی ایس بیز کو مشورہ دیا گیا کہ وہ کے سی سی قرضوں کے پورے سفر کو مقررہ وقت میں ڈیجیٹائز کرنے کے لیے ضروری اقدامات کریں۔کے سی سی- ترمیم شدہ سود میں تخفیف کی اسکیم  کی ڈیجیٹلائزیشن پر بھی تبادلہ خیال کیا گیا اور بینکوں کو کہا گیا کہ وہ مالی سال 22-2021 سے آگے اپنے دعووں کے لیے پورٹل کا استعمال شروع کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 70
کانکنی کی وزارت
ہندوستان کوپرلمیٹڈ کو مالی سال 21-2020 میں 1821.61 کروڑ روپئے کی کل آمدنی حاصل ہوئی اور109.98 کروڑ روپئے کانیٹ منافع درج کیا
نئی دہلی 2 جولائی 2021 :بھارت سرکار کی کان کنی کی وزارت کے تحت ہندوستان کاپر لمیٹڈ ایچ سی ایل-سی پی ایس ای نے مالی سال 21-2020 کے لئے اپنے سالانہ نتائج کااعلان کیا۔ کووڈ-19 عالمی وبا کے باوجود ایچ سی ایل نے مثبت نتائج پیش کئے۔ کمپنی نے 21-2020 میں 1821.61 کروڑ روپے کی کل آمدنی حاصل کی جبکہ اس نے مالی سال 20-2019 میں 888.81 کروڑ روپئے کی آمدنی حاصل کی تھی۔ کمپنی نےاس سال 109.98 کروڑ روپئے کا نیٹ منافع حاصل کیا۔ جبکہ مالی سال 20-2019 میں اسے 569.21 کروڑ روپئے کا نقصان ہوا تھا۔
کمپنی نے 33.85 کروڑ روپئے کی کل رقم کے منافع کااعلان کیا جو کہ مالی سال 22-2021 میں ادا کئے جائیں گے۔ ایچ سی ایل اپنے قرض کے بوجھ کو بھی کم کرسکی ہے جس کے نتیجہ میں قرض کی ایکوئٹی ریشیوسابقہ سال کے 4.21 سے کم ہو کر 2.11 رہ گئی ہے۔
کمپنی حکومت کے اقدامات کی لگاتار حمایت اور تعاون کررہی ہے اور کووڈ-19 عالمی وبا کو کم کرنے کے لئے ضروری بنیادی ڈھانچہ تیار کررہی ہے اور اپنے ملازمین کے لئے اورمقامی آبادی کے لئے اپنے کان کنی کی یونٹوں کے لئے بنیادی ڈھانچہ تیار کررہی ہے۔
خواتین اور بچوں کی ترقیات کی وزارت
ہندوستان وزیراعظم نریندر مودی کی قیادت میں بلند ترین سطح پر پہنچے کے اپنے سفر کو جاری رکھے ہوئے ہیں ، مرکزی وزیر اسمرتی زوبین ایرانی کا بیان
خواتین و بچوں کی ترقی کی مرکزی وزیر نے چنڈی گڑھ میں کثیر مقصدی صحت کے خصوصی مفت کیمپ کی اختتامی تقریب میں شرکت کی
خواتین اور بچوں کی ترقی اور اقلیتی امور کی مرکزی وزیر محترمہ اسمرتی زوبین ایرانی نے کہا ہے کہ وزیراعظم نریندرمودی کی اہل قیادت میں ہندوستان زیادہ لچک دار ، اہل اور مضبوط ترین سمت کی طرف تیزی سے بڑھ رہا ہے اوراگلے 25 سال میں اس کا دنیاکی سپر پاور بننےکے مشن نے غیر معمولی پیش قدمی کی ہے ۔ آج چنڈی گڑھ میں کثیر خصوصی صحت چیک اپ مفت کیمپ کی اختتامی تقریب سے خطاب کرتے ہوئے انہوں نے یہ بات کہی ۔
محترمہ ا یرانی نے کیپ میں خون کاعطیہ بھی دیا اور ان 100 خواتین میں سرٹیفکیٹ بھی تقسیم کئے جنہیں چنڈی گڑھ ویلفیئر ٹرسٹ کی شکتی ناری پہل کے تحت بیکری ، کوکی اور سلائی مشین میں ہنرمندی کی تربیت فراہم کی گئی تھی ۔
انہوں نے کہا کہ چونکہ عوام کے سچے لیڈر وزیراعظم نریندرمودی نے ثابت کردیا ہے کہ انسانیت کےتئیں خدمت سب سے بڑی خدمت ہے ، جو کسی کو فراہم کی جاسکتی ہے۔ ا نہوں نے سبھی کے لئے صحت کے عظیم مقصد کےلئے کیمپ کے منتظمین کی کوششوں کی تعریف کی ۔
لوگوں نے بڑی تعداد میں کیمپ میں فراہم کی جانے والی مختلف طبی خدمات سے استفادہ کیا۔ اس میگا کیمپ میں شہر کے مکینوں کو ایک درجن کے قریب صحت کی خدمات فراہم کی گئیں جن میں کینسر کا پتہ لگانے، آنکھوں کی جانچ، ڈینٹل چیک اپ، جنرل ہیلتھ چیک اپ، بچوں کی صحت کی جانچ، آرتھوپیڈکس، دماغی صحت کی جانچ، اور ڈرمیٹولوجی شامل ہیں۔ وزیر اعظم جناب نریندر مودی کی 72 ویں سالگرہ کی تقریبات کے ایک حصے کے طور پر سیوا دیوس کے موقع پر، سی ڈبلیوٹی نے این آئی ڈی فاؤنڈیشن اور چندی گڑھ یونیورسٹی گھاروان کے اشتراک سے گرین مارکیٹ، سیکٹر 39، چنڈی گڑھ میں کیمپ کا انعقاد کیا۔